**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 35. panta pirmā daļa.  Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas 2.punktā ir noteikts, ka dzīvnieku īpašniekam ir tiesības saņemt zaudējumu kompensāciju par epizootijas uzliesmojuma apkarošanas laikā slimības iznīcinātajiem kautķermeņiem un dzīvnieku izcelsmes produktiem un 3.punktā ir paredzēta kompensācija par iznīcināto inventāru.  Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootijas uzliesmojuma laikā.  Dzīvnieku īpašniekam SIA “Ancers” piederošajā dzīvnieku novietnē “Rukas” 2017. gada 13. janvārī tika konstatēts Āfrikas cūku mēris (turpmāk – ĀCM), bet novietnē “Bunči” ĀCM tika konstatēts 2017. gada 7. februārī. Tā kā ĀCM ir ļoti kontagioza slimība, Pārtikas un veterinārā dienesta inspektori pieņēma lēmumu abās novietnēs iznīcināt visu inventāru, kas bija saskarē ar iespējami inficētajiem dzīvniekiem. No novietnēm izņemtais inventārs tika sadedzināts uz lauka, bet nesadegušās metāla atliekas tika nodotas metāllūžņos.  Novietnē “Rukas” tika iznīcināta arī dzīvnieku barība, bet par to tiks pieprasīta atsevišķa kompensācija, jo barības iznīcināšana ir pabeigta tikai nesen un Zemkopības ministrijā vēl nav saņemts kompensācijas pieteikums no SIA “Ancer”. Abās SIA “Ancer” novietnēs turpinās novietņu mazgāšanas un dezinfekcijas darbi. Pēc to pabeigšanas SIA “Ancer” iesniegs pieteikumu kompensācijas saņemšanai par novietņu dezinfekcijai iztērētajiem līdzekļiem.  SIA “Kurzemes gaļsaimnieks” 2017. gada 29. janvārī no SIA “Ancer” iepirka nokaušanai 200 cūkas ar kopējo svaru 23 240 kilogrami par kopējo summu 28 119,*80 euro*. Pamatojoties uz to, ka PVD 7. februārī novietnē “Bunči” konstatēja ĀCM, PVD inspektori 8. februārī SIA “Kurzemes gaļsaimnieks” izņēma 765 kilogramus cūku sānu speķi, 695 kilogramus cūku muguras speķi un 378,4 kilogramus cūku ādas. Izņemtie produkti tika iznīcināti SIA “Grow Energy” 2017. gada 21. februārī. SIA “Kurzemes gaļsaimnieks” 2017. gada 17. februārī samaksāja SIA “Ancers” par iepirktajām cūkām. Tādēļ SIA “Kurzemes gaļsaimnieks” ir tiesīgs pieprasīt kompensāciju par izņemto un iznīcināto produkciju.  SIA “Kastīre” 2017. gada 3. janvārī no SIA “Ancers” iepirka četrus cūku pusliemeņus un trīs cūku ceturtdaļas – kopā 565,0 kilogramus un 11. janvārī trīs cūku ceturtdaļas – kopā 1245,0 kilogramus. SIA “Kastīre” LAD 2017. gada 4. aprīlī nosūtītajā vēstulē paskaidro, ka no SIA “Ancers” iepirktā cūkgaļa tika sadalīta SIA “Kastīre” sadales cehā un pārdota SIA “Baltiņš” ar pavaddokumentiem KST 0018 no 06.01.2017., KST 0040 un KST 0041 no 13.01.2017. Pamatojoties uz to, ka SIA “Ancers” novietnē “Rukas” tika konstatēts ĀCM, PVD 2017. gada 17. janvārī no SIA “Kastīre” atsauca 130,88 kilogramus cūkgaļas un cūku kaulu, bet no SIA “Baltiņš” – 1565,70 kilogramus cūkgaļas produktu. SIA “Baltiņš” nebija samaksājis SIA “Kastīre” tādēļ cūkgaļas īpašnieks joprojām ir SIA “Kastīre”, kas LAD iesniedza kompensācijas pieprasījumu.  Lai izpildītu Veterinārmedicīnas likuma un noteikumu Nr.177 prasības, ir jāizdod Ministru kabineta rīkojums (turpmāk – rīkojuma projekts), kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies Āfrikas cūku mēra uzliesmojuma apkarošanas laikā.  Kompensāciju lauksaimniecības dzīvnieku īpašniekiem izmaksās Lauku atbalsta dienests pēc naudas līdzekļu saņemšanas no valsts pamatbudžeta programmas 02.00.00 „Līdzekļi neparedzētiem gadījumiem”. Ar rīkojuma projektu tiks nodrošināta noteikumu Nr.177 9.4. apakšpunkta prasības izpilde par to, ka kompensācija, pārskaitot to dzīvnieku īpašnieka norādītajā bankas kontā, tiek izmaksāta 90 dienu laikā no dzīvnieku īpašnieka iesnieguma saņemšanas. Iesniegumi no no SIA “Ancer” saņemti 16. februārī un 1. martā, no SIA “Kurzemes gaļsaimnieks” 24. februārī un no SIA “Kastīre” 15. februārī viens iesniegums un četri iesniegumi 10. martā. Tā kā ir nepieciešams laiks Ministru kabineta rīkojuma projekta saskaņošanai ar Finanšu ministriju, izskatīšanai Ministru kabinetā un pēc tam ar kompensāciju izmaksu saistīto dokumentu sagatavošanai atbilstošajās valsts institūcijās, sagatavotais Ministru kabineta rīkojuma projekts ir jāvirza nekavējoties un nav iespējams vienā Ministru kabineta rīkojuma projektā apvienot visus SIA “Ancers” iesniegumus par kompensāciju samaksu.  Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki SIA “Ancer”, SIA “Kurzemes gaļsaimnieks” un SIA “Kastīre”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekam:  1) SIA “Ancer” **144 218,79** *euro;*  2) SIA “Kurzemes gaļsaimnieks” **934,49** *euro;*  3) SIA “Kastīre” **3265,53** *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017.gads | | Turpmākie trīs gadi *(euro)* | | |
| 2018.gads | 2019.gads | 2020.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | **148 419** | 0 | 0 | 0 |
| 2.1. valsts pamatbudžets | 0 | **148 419** | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **– 148 419** | 0 | 0 | 0 |
| 3.1. valsts pamatbudžets | 0 | **– 148 419** | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| **+ 148 419** | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu paredzēta kompensācijas izmaksa dzīvnieku īpašniekam **SIA “Ancers”** **144 218,79** *euro* apmērā. Noteikumu Nr.177 10.13. apakšpunkts nosaka, ka dzīvnieku īpašniekiem, kuriem piespiedu kārtā ir nogalināti vairāk nekā 50 cūku sugas dzīvnieku, par iznīcināto inventāru izmaksā kompensāciju 10 % apmērā no kompensācijas apmēra, kas aprēķināts par nokautajiem vai nogalinātajiem cūku sugas dzīvniekiem. Saskaņā ar Ministru kabineta 2017. gada 28. marta rīkojumu Nr.158 SIA “Ancers” par novietnē “Rukas” piespiedu kārtā nokautajiem un iznīcinātajiem 4539 cūku sugas dzīvniekiem un novietnē “Bunči” 8521 piespiedu kārtā nokauto un iznīcināto dzīvnieku izmaksāta kompensācija 1 451 316,40 *euro*. 10% no šīs summas ir 145 131,64 *euro*. SIA “Ancer” kopā par novietnē “Rukas” un novietnē “Bunči” nesadegušajiem metāllūžņiem ir saņēmis 912,85 *euro*, tādēļ LAD pieņēma lēmumu par šo summu samazināt SIA “Ancers” izmaksājamo kompensāciju. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam SIA “Ancers” pienākas kompensācija pilnā apmērā – **144 218,79** *euro.*  Ar rīkojuma projektu paredzēta kompensācijas izmaksa **SIA “Kurzemes gaļsaimnieks”** **934,49** *euro* apmērā.  Noteikumu Nr.177 5.pielikuma 1.punkts nosaka, ka zaudējuma kompensācijas apmēru par produktiem, kas izņemti no aprites pārstrādes uzņēmumā vai noliktavā un iznīcināti, aprēķina atbilstoši produktu iegūšanas pašizmaksas vidējai vērtībai. Lauku atbalsta dienests 2017. gada 14. martā no SIA “Kurzemes gaļsaimnieks” saņēma detalizētu produkcijas pašizmaksas aprēķinu.   |  |  |  |  | | --- | --- | --- | --- | | Produkcijas nosaukums | Pašizmaksa euro/kg | Daudzums kg | Zaudējumu summa *euro* | | cūkas muguras speķis | 0,62 | 695 | 430,90 | | cūkas sānu speķis | 0,50 | 765 | 382,5*0* | | Cūku ādas | 0,32 | 378,4 | 121,09 | | **Kopā *euro***: | **934,49** | | |   Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam SIA “Kurzemes gaļsaimnieks” pienākas kompensācija pilnā apmērā – **934,49** *euro.*  Ar rīkojuma projektu paredzēta kompensācijas izmaksa **SIA “Kastīre”** **3265,53** *euro* apmērā.  Noteikumu Nr.177 5.pielikuma 1.punkts nosaka, ka zaudējuma kompensācijas apmēru par produktiem, kas izņemti no aprites pārstrādes uzņēmumā vai noliktavā un iznīcināti, aprēķina atbilstoši produktu iegūšanas pašizmaksas vidējai vērtībai. LAD pieprasīja SIA “Kastīre” iesniegt detalizētu produktu pašizmaksas vidējās vērtības aprēķinu, lai atbilstoši noteikumu Nr.177 5.pielikuma 1.punktā noteiktajam varētu aprēķināt izmaksājamās kompensācijas apmēru. Tā kā SIA “Kastīre” detalizētā aprēķina sagatavošanai bija nepieciešams papildu laiks, tad LAD informēja SIA “Kastīre”, ka pirmā iesnieguma izskatīšanas laiks tiek pagarināts par vienu mēnesi.  Detalizēts aprēķins par SIA “Kastīre” 1.iesniegumā pieprasīto kompensāciju par atsauktajiem 130,88 kilogramiem cūkgaļas un cūku kauliem.   |  |  |  |  | | --- | --- | --- | --- | | Produkcijas nosaukums | Pašizmaksa euro/kg | Daudzums kg | Zaudējumu summa *euro* | | Cūkgaļas karbonāde | 4,30 | 6,62 | 28,47 | | Cūkgaļas speķis ar ādu | 2,521 | 14,6 | 36,81 | | Cūku vaigi | 1,03 | 2,8 | 2,88 | | Cūku kauli | 0,10 | 106,86 | 10,69 | | **Kopā *euro***: | **78,85** | | |   Detalizēts aprēķins par SIA “Kastīre” 2.–4.iesniegumā pieprasīto kompensāciju par atsauktajiem 1565,70 kilogramiem cūkgaļas produktiem.   |  |  |  |  | | --- | --- | --- | --- | | Produkcijas nosaukums | Pašizmaksa euro/kg | Daudzums kg | Zaudējumu summa *euro* | | Cūkgaļas krūtiņa ar kaulu | 2,60 | 193,24 | 502,42 | | Cūku ādas | 0,30 | 106,11 | 31,83 | | Cūkgaļas ragū | 0,85 | 134,58 | 114,39 | | Cūkgaļas lāpstiņa bez kaula un bez ādas | 2,60 | 92,18 | 239,67 | | Cūkgaļas šķiņķis bez kaula un bez ādas | 2.88 | 281,16 | 809,74 | | Cūkgaļas speķis bez ādas | 0,79 | 186,98 | 147,71 | | Cūkgaļas fileja | 2,88 | 17,20 | 49,54 | | Cūkgaļas karbonāde | 3,51 | 73,62 | 258,41 | | Cūkgaļas kakla karbonāde | 3,03 | 65,42 | 198,22 | | Cūkgaļas atgriezumi 2.šķira | 2,06 | 405,22 | 834,75 | | **Kopā *euro***: | **3186,68** | | |   Tā kā PVD aktos Nr.1, Nr.2., Nr.3., Nr.4. un Nr.5. par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam SIA “Kastīre” pienākas kompensācija pilnā apmērā – **3265,53** *euro.* | | | | |
| 6.1. detalizēts ieņēmumu aprēķins | – | | | | |
| 6.2. detalizēts izdevumu aprēķins | – | | | | |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekš minētajiem dzīvnieku īpašniekiem nav konstatēti normatīvo aktu pārkāpumi, tika pieņemts lēmums par kompensāciju nesamazināšanu. Turklāt kaušanas brīdī cūku sugas dzīvniekiem nebija konstatētas slimību izraisītas pārmaiņas.  Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. | | | | |

Anotācijas IV, V un VI sadaļa – projekts šo jomu neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vanaga 67027363

sanita.vanaga@zm.gov.lv